kardosdrur/scandi-wiki huggingface dataset:
Etapeløb (landevejscykling)

Et etapeløb er et cykelløb, der foregår over flere dage. Rytterne kører dele af løbet hver dag, og typisk vil resultaterne fra de forskellige dage blive lagt sammen til et endeligt resultat. Der er ofte flere forskellige parametre, der bliver målt under et etapeløb, for eksempel overordnet stilling, flest vundne løb og så videre. Et etapeløb kan f.eks. være opdelt i 5-6 etaper, som Danmark Rundt eller i 21 etaper, som i Tour de France. I de lange etapeløb er der typisk indlagt to hviledage, hvor cykelrytterne kan restituere.

Et typisk etapeløb er sammensat både af etaper med almindelig fællesstart, med holdstart og med enkeltstart , hvor hver rytter er på egen hånd. Af samme grund er vinderen typisk en rytter, der mestrer flere discipliner rimeligt godt, og ryttere der er gode i bjergene har typisk en større chance for at vinde et af de store etapeløb, da flere af etaperne er bjergetaper.

Det mest berømte etapeløb indenfor cykelsporten er Tour de France. Dernæst er Giro d'Italia og Vuelta a España de vigtigste. Disse tre kaldes Grand tours. De tre store etapeløb kan have flade etaper, bakkeetaper, medium bjergetaper og bjergetaper, udover at de også har etaper med enkeltstart.
Et andet stort såkaldt criterium er Dauphiné Libéré.

Etapeløb i Danmark
Det største danske etapeløb Post Danmark Rundt rangerer i kategorien 2.HC

Man cykler lige i underkanten af 1.000 km på en 4-5 dage. Man starter typisk i Jylland og kører 2-3 etaper, hvor man ender på Fyn og der er 1 etape og så kommer Sjælland hvor man kører 3 etaper, fordelt på to dage, man kører en etape på 90-100 km om formiddagen og om aftenen køres en enkeltstart på 10-20 km og den er typisk 15 eller 16km lang og er afgørende for de ti bedste ryttere.

De store etapeløb 
De store etapeløb ( Tour de France, Giro d'Italia, Vuelta a España ) varer cirka 3 uger. Det er 3 hårde uger for cykelrytterne. Der køres langt og hurtigt, enkelte etaper er voldsomt udfordrende, og rytterne får ikke megen tid til at restituere sig.

Vinderen bliver ofte tildelt en bestemt farvet trøje, for at indikikere at de fører løbet. I de 3 store etape løb er der forskellige trøjer som man kan vinde:

 Den gule trøje : Den rytter der fører hele løbet. Dog er trøjen lyserød i Giro d'Italia, og rød i Vuelta a España
 Den hvide trøje : den bedst placerede rytter, som er under 25 år
 Den grønne trøje : til den sprinter, som har skaffet flest point ( point skaffer man ved af vinde etaper eller såkaldte indlagte spurter)
 Den prikkede bjergtrøje: den cykelrytter, der har skaffet flest bjergpoint (bjergpoint kan man skaffe ved af komme først over et bjerg).

Dertil kommer andre typer indbyggede konkurrencer i cykelløbene . F.eks. holdkonkurrencen i Tour de France, hvor det hurtigste hold benytter gule rygnumre i stedet for hvide.

Cykelsportsdiscipliner
Zbigniew Rybczyński

Zbigniew Rybczyński (født 27. januar 1949 i Łódź) er en Oscarvindende polsk instruktør, som har modtaget flere internationale filmpriser. 

Rybczyński studerede kinematografi ved Leon Schiller statslige højskole for film, fjernsyn og teater i Łódź. Han var aktiv i avantgardegruppen "Warsztat Formy Filmowej" og arbejdede i filmstudiet Se-Ma-For, hvor han blandt andet realiserede filmene Plamuz (1973), Zupa (1974), Nowa Książka (1975) og Tango (1980), som alle blev entusiastisk modtaget på filmfestivaler. Det var filmen Tango, der blev hans store succes. Den gav ham en Oscar i kategorien bedste animerede kortfilm i 1983.

Hans senere film blev realisert med computerteknik, blandt andet Schody, Orkiestra (Emmy for specialeffekter i 1990), Manhattan, Washington og Kafka. Han har også lavet musikvideoer for blandt andre Mick Jagger, John Lennon, Simple Minds, Art of Noise, Chuck Mangione, Pet Shop Boys, The Alan Parsons Project, Yoko Ono, Lou Reed, Supertramp, Rush og Lady Pank.

Eksterne henvisninger 

 

Filminstruktører fra Polen
Emmy-vindere
Filmhøjskolen i Łódź

Leon Schiller statslige skole for film, fjernsyn og teater i Łódź (polsk Państwowa Wyższa Szkoła Filmowa, Telewizyjna i Teatralna im. Leona Schillera w Łodzi, forkortet PWSFTviT) er en filmskole for Instruktører, kameramænd og skuespillere.

Skolen blev grundlagt 8. marts 1948, og har fostret mange verdenskendte kameramænd og filminstruktører, blandt andre Roman Polański, Krzysztof Kieślowski og Andrzej Wajda. Skolen er i dag en af de mest berømte institutioner for højere uddannelse i Łódź, og består af fire fakulteter.

Eksterne Henvisninger 
 Filmskolens hjemmeside

Uddannelse i Łódź
Universitetet i Łódź

Universitetet i Łódź (Polsk Uniwersytet Łódzki) er en af 23 højskoler i Łódź. Universitetet består af elleve fakulteter, og har over 41.000 studenter og 2.000 ansatte. 

Universitetsbiblioteket er et af de største biblioteker i Polen, og det største i Łódź, med over tre millioner bind. Universitetet samarbejder med 84 højskoler i 25 landr. Det har i alt 82 bygninger. 

Universitetet blev grundlagt med sit oprindelige navn Państwowy Uniwersytet – Wolna Wszechnica i 1945 efter initiativ fra Teodor Vieweger, rektor ved højskolen Wolna Wszechnica Polska. Det var en videreføring af virksomheden og traditionerne hos højskolerne Instytut Nauczycielski (1921-1928), Wyższa Szkoła Nauk Społecznych i Ekonomicznych (1924-1928) og Wolna Wszechnica Polska (1928-1939), som alle var virksomme i Łódź i mellemkrigstiden.

Eksterne Henvisninger
Universitetets hjemmeside

Universiteter i Polen
Uddannelse i Łódź
Cashtown

Cashtown-McKnightstown er en lille by i Pennsylvania, USA. Byen har  indbyggere.

Geografi 
Ifølge det amerikanske bureau for folketællinger har byen et samlet areal på 6,2 km².

Historie 
I 1863 under den amerikanske borgerkrig passerede general Robert E. Lee og Army of Northern Virginia gennem Cashtown på vej til Gettysburg. Efter Lees nederlag mod general George G. Meade og Army of the Potomac ved Gettysburg, passerede Lee igen gennem Cashtown i de tidlige timer af den 4. juli i kraftig regn, under sin retræte til Virginia.

Demografi 
I år 2000 var der 753 personer fordelt på 289 husholdninger og 223 familier i området. Befolkningstætheden var på 122,2/km². Den racemæssige fordeling bestod af 95,75% hvide, 1,73% sorte, 0,93% var af spansk eller latinamerikansk afstamning, 0,93% andre racer og 1,59% af to eller flere racer.  

Der var 289 husholdninger hvoraf 30,1% havde børn under 18, 65,7% samboende gifte, 9,3% var kvinder uden samboende mænd og 22,8% var enlige.  

Medianindkomsten for en familie var $45.882, ingen familier og 0,9% af befolkningen som helhed havde en indkomst under fattigdomsgrænsen.

Referencer 

Byer i Pennsylvania
Sporehus

Et sporehus er et såkaldt makro-sporangium, dvs. en synlig struktur der producerer og indeholder sporer hos Karsporeplanter, Mosser, Levermosser, Hornblade og visse Alger.

Hos Padderokplanter og Ulvefodsplanter sidder sporehusene som regel i såkaldte strobili, kolbe- eller aks-lignende grupper af sporehuse, ofte gullige, gulbrune eller gulgrønne, placeret for enden af stænglen eller på en særlig sporehus-stilk.

Hos Bregner sidder sporehusene også i grupper, som regel på eller under bladene. Hos nogle bregner på særlige sporehus-blade, kaldet sporofyller, der i form, farve og/eller størrelse afviger fra de sterile blade.

Se også 

Plantemorfologi
Rome (tv-serie)

Rome er en BAFTA-, Golden Globe- og Emmy-nomineret tv-serie skabt af John Milius, William J. MacDonald og Bruno Heller. Serien er primært skrevet af Heller. Rome blev produceret i Italien af BBC, HBO og RAI.

Seriens første sæson blev oprindeligt sendt på HBO mellem 28. august and 20. november 2005. Den anden og sidste season havde premiere den 14. januar 2007 og sluttede den 25. marts 2007 i the USA.

Serien er et historisk drama, som omhandler den turbulente periode i Roms historie ved overgangen fra den romerske republik til det romerriget og inkluderer i den forbindelse historiske personer så som Cæsar, Augustus og Marcus Antonius.

Eksterne henvisninger 
 

Tv-serier fra 2000'erne
Heimerzheim

Heimerzheim er med 6.342 indbyggere (1.1. 2008) hovedbyen i Swisttal Kommune, i den tyske delstat Nordrhein-Westfalen. Den er del af Rhein-Sieg-Kreis i Regierungsbezirk Köln, og ligger cirka 20 km vest for Bonn.

Byer i Nordrhein-Westfalen
Christoph Martin Wieland

Christoph Martin Wieland (født 5. september 1733 i Oberholzheim ved Laupheim i Baden-Württemberg, død 20. januar 1813 i Weimar) var en tysk digter, oversætter og udgiver i oplysningstiden.

Wieland hørte – ved siden af Gotthold Ephraim Lessing, Georg Christoph Lichtenberg og Immanuel Kant – til de betydeligste forfattere i oplysningstidens tysksprogede område og den ældste af de såkaldte Viergestirns von Weimar ('de fire stjerner fra Weimar'; de tre øvrige var Johann Gottfried Herder, Johann Wolfgang Goethe og Friedrich Schiller).)

Han var søn af en protestantisk præst. Som 12-årig skrev han vers på latin og sit modersmål samt fik en omfattende uddannelse. Mellem 1747 og 1749 besøgte han den stærkt pietistiske skole i Klosterbergen ved Magdeburg, men læste samtidigt fritænkerskrifter. Under indflydelse af sin slægting Sophie von Gutermann (siden Sophie von La Roche) styrkedes han i sine strengt idealistiske forsætter og begyndte 1750 at digte for alvor. Da Wieland i to år havde gjort juridiske studier ved Tübingens universitet, kom han 1752-54 i digteren Johann Jakob Bodmers hjem i Zürich og var i yderligere fem års tid informator i samme by samt et år i Bern, hvor han stod i fortroligt forhold til Julie Bondeli, som siden blev Jean-Jacques Rousseaus veninde.

1760 blev han ansat som kancellidirektør i Biberach i Baden-Württemberg. Hos greve Stadion på det nærtliggende Warthausen slot fandt han 1762 en omgangskreds der med engelsk og fransk fritænkeri havde en gennemgribende virkning på ham. Han opgav sin tidligere mystisk-asketiske livsopfattelse og antog en mere frisindet livsfilosofi. Han giftede sig 1765 med Anna Dorothea von Hillenbrand. Wieland blev 1769 udnævnt til professor i filosofi og regeringsråd i Erfurt og valgtes 1772 af hertuginde Anna Amalia af Braunschweig-Wolfenbüttel som opdrager for arveprinsen Karl August af Weimar og dennes broder Konstantin.

I Weimar blev Wieland ven med Goethe og Herder og andre kulturpersonligheder. I Weimar udgav han månedsskriftet Der teutsche Merkur (1773-89) og dets fortsættelse Neuer deutscher Merkur (1790-1810). Hans andet tidskrift, Attisches Museum (1796 -1801), fortsatte med Neues attisches Museum (1802-10).

Wieland oversatte også flere værker af Shakespeare, Horats, Lukian og Euripides til tysk.

Kilder

Noter

Eksterne henvisninger 
  Opslag af Carl Behrens
 Sider om Wieland på Wikiquote og Wikisource; desuden omfattende links og litteratur på den tyske Wikipediaside.

Digtere fra Tyskland
Oversættere fra Tyskland
Publicister
Ugglan
Walhalla
Refraktor

En refraktor eller refraktorteleskop er et dioptrisk teleskop, der bruger en optisk linse som sit objektiv til at danne et billede. Refraktorteleskopets design er oprindeligt blevet anvendt i spionbriller og astronomiske teleskoper, men bruges også i andre enheder såsom kikkerter og kameralinser.

Opfindelse 
 
Refraktorer var den tidligste type af det optiske teleskop. Det første praktiske refraktorteleskoper syntes at forekomme i Nederlandene i omkring 1608, og blev krediteret tre personer, Hans Lippershey og Zacharias Janssen, brillemagere fra Middelburg, og Jacob Metius fra Alkmaar også kendt som Jacob Adriaanszoon.

Galileo Galilei befinder sig i Venedig omkring maj måned i 1609, og hører om opfindelsen og konstruerede sin egen udgave. Han meddeler derefter de nærmere detaljer om opfindelsen til offentligheden, og præsenterer selve instrumentet til Dogen, Leonardo Donato.

Han kan således hævde at have opfundet refraktorteleskopet uafhængigt, men ikke før han havde hørt, at andre havde gjort det.

Eksterne henvisninger 

Teleskoptyper
Khadija

Khadija (Khadijah el. Khadidjah) (født 555, død 30. april 619) var profeten Muhammeds første kone. Khadija var medlem af klanen Banu Hashim. 

Hun var en velhavende enke, som var i fyrrene, da hun friede til profeten Muhammed. De blev gift og fik 2 sønner, som begge døde som spæde. Derudover fik de en datter, Fatima al-Zahra der levede længe nok til at opleve voksenalder og efterlod profeten to børnebørnene al-Ḥasan og al-Ḥusayn.

Muslimer
Muhammed-familien
Mondorf-les-Bains

Mondorf-les-Bains (luxembourgsk: Munneref) er en kommune og et byområde i Luxembourg. Kommunen, som har et areal på 13,66 km², ligger i kantonen Remich i distriktet Grevenmacher. I 2005 havde kommunen 3.923 indbyggere. 

Kommuner i Luxembourg
Remich

Remich (luxembourgsk: Réimech) er en kommune og en by i Luxembourg. Kommunen, som har et areal på 5,29 km², ligger i kantonen Remich i distriktet Grevenmacher. I 2005 havde kommunen 2.986 indbyggere. 

Kommuner i Luxembourg
Byer i Luxembourg
Tranemo kommun

Tranemo kommun er en svensk kommune. Hovedbyen er Tranemo.

Større byer 
 Tranemo
 Limmared
 Länghem
 Dalstorp
 Grimsås
 Ambjörnarp
 Ljungsarp
 Uddebo
 Sjötofta
 Nittorp

Församlingar 
 Tranemo församling
 Länghems församling
 Södra Åsarps församling
 Nittorps församling
 Dalstorps församling
 Ambjörnarps församling
 Ljungsarps församling
 Sjötofta församling
 Mossebo församling
 Månstads församling
 Ölsremma församling
 Hulareds församling

Kommuner i Västra Götalands län
Valby Kulturhus

Valby Kulturhus er et kulturhus beliggende ved Toftegårds Plads i Valby. Stedet har mere end 250.000 besøg om året.

I huset er der aktiviteter som Borgerservice KVIK, Copenhagen Fablab, Kopimaskine, Læsesal, PC-faciliteter, scannere, studiepladser, udstillinger, udstillingsmuligheder, åbent atelier, åbent grafisk værksted, åbent keramikværksted samt Zone2s holdaktiviteter

Eksterne henvisninger 

 Valby Kulturhus

Referencer 

Kulturcentre i Danmark
Kulturhus
IAF

Akronymet IAF kan henvise til flere artikler:

 Israeli Air Force – Israels luftvåben
 International Astronautical Federation – en international rumorganisation
Dahlakøerne

Dahlakøerne er en øgruppe som ligger i Rødehavet udenfor Massawa ved kysten af Eritrea. Øgruppen består af to store og 124 mindre øer. Den største ø hedder Dakhlak Kebir. Kun fire af øerne er befolket. Øerne har siden romertiden været kendt for perler og perledykning, og der hentes fortsat perler op fra havet der. Ellers holder mange søfuglearter til på øerne, og på de omgivende koralrev. Øerne blev under den 30 år lange krig mellem Eritrea og Etiopien brugt til militære formål, og er siden forblevet relativt isolerede. Dermed er øerne nu et fristed for et maritimt plante- og dyreliv, og er i dag kendt for at være et af de rigeste økosystemer i Rødehavet.

Eritreas geografi
Basel-konventionen

Basel-konventionen om bevægelser over grænser med farlig affald er en international konvention. Den hører under FN's miljøorganisation UNEP.

Konventionen forbyder eksport af farligt affald fra OECD-lande (de såkaldte ”rige lande”) til ikke-OECD-lande. Der er forskellige syn på i hvad slags grad skibe er omfattet af Basel-konventionen.

FN-konventioner
Adlkofen

Adlkofen er en kommune i Landkreis Landshut, i regierungsbezirk Niederbayern i den tyske delstat Bayern.

Geografi 
Adlkofen ligger kun omkring 8 km øst for Landshut syd for Isardalen.

Nabokommuner 
Adlkofen grænser op til disse kommuner
 Kumhausen
 Geisenhausen
 Kröning
 Niederaichbach

Inddeling 
De større landsbyer i kommunen er: Adlkofen, Deutenkofen, Läuterkofen, Jenkofen, Beutelhausen, Reichlkofen, Günzkofen, Göttlkofen og Schwatzkofen. Der er også en del mindre landsbyer og bebyggelser, i alt over 90.

Eksterne henvisninger
Qassam-raket

En Qassam-raket (arabisk: صاروخ القسام; Ṣārūkh al-Qassām; også Kassam) er en simpel raket af stål fyldt med sprængstof, produceret af Hamas.

Tre modeller er blevet brugt. De er alle frit-flyvende artilleripjecer, uden nogen form for styring.

Raketterne bliver ofte affyret fra Gaza-striben mod Israel.

Tekniske oplysninger 

Qassam-raketter bruger et brændstof, som er en blanding af sukker og kaliumnitrat, som er et nemt tilgængelig form for gødning. Sprænghovedet indeholder TNT og ureanitrat.

Ekstern henvisning 
 GlobalSecurity.org – Qassam Rocket

Referencer 

Hamas
Raketter
Simiutak

Bluie West Three (BW-3) lå under 2. verdenskrig på øen Simiutak tæt på Narsaq i det sydlige Grønland.

Øen rummede en vejrstation og en radiostation.

Se også 
 Amerikanske forsvarsanlæg i Grønland

Eksterne henvisninger 
 Simiutak Weather & Radio Station 
 US installationer i Grønland under 2. verdenskrig.

USA's militæranlæg på Grønland
Kujalleq Kommune
Indgangspupil

I et optisk system er indgangspupil en virtuel blænde, der definerer området ved indgangen til det system, der behandler lyset. Stråler der passerer gennem indgangspupillen er i stand til at trænge ind i det optiske system og passere gennem det til enden uden vignettering. 

Indgangspupillen er det ”billede” (som regel virtuelt) af blænden i den optik, der kommer før det. I et kamera er blænden den mekanisme i kameraet, hvormed fotografen justerer og kontrollerer, hvor meget lys der kommer ind i kameraet. Den indstilling af blænden er typisk repræsenteret ved f-nummer, som er forholdet mellem brændvidden af linsen til diameteren af selve blændeåbningen. Det er, EN = f / N, hvor EN er diameteren af blændeåbningen, f er brændvidden og N er f-nummer (”relative blænde"). 

Indgangspupillen i øjet, hvilket ikke er helt det samme som den fysiske indgangspupil, er typisk omkring 4 mm i diameter. Det kan være lige fra 2 mm (f/8.3) i et meget stærkt lys til 8 mm (f/2.1) i mørke. 

Afhængigt af linsens design kan indgangspupillens placering på den optiske akse være bag, inden for eller foran linsesystemet eller endda uendelig langt væk i telecentric systemer. Placeringen af indgangspupillen er vigtig i panoramiske fotografering, fordi kameraet skal roteres omkring midten af indgangspupillen for at forhindre parallakse fejl, når fotografierne sættes sammen til et panorama. Som et resultat heraf kaldes centrum af indgangspupillen det "ikke-parallakse punkt" af linsen. Derfor monteres kameraet på et såkaldt panoramahoved, hvis der skal optages kvalitets billeder.

Referencer

Ekstern henvisning
 The Grid  — Alain Hamblenne's method for a precise location of the entrance pupil on a DSLR camera

Optik
Fotografi
Molmasse

Molar masse eller molmasse, i gamle dage også kaldt molvægt, har størrelsessymbolet M og er en fysisk-kemisk egenskab ved et stof, der udtrykker massen pr. stofmængde, som regel i enheden g/mol, selv om SI-enheden egentlig er kg/mol.

Bemærk, at symbolet for den molare masse skrives med et kursivt M, mens SI-enheden mol/L for stofmængdekoncentration undertiden forkortes til et lodret M, selv om dette er imod reglerne i SI.

Den molare masse af et stof udregnes ved at addere de molare masser af de grundstoffer, der indgår i stoffet. Disse vil normalt være opgivet i det periodiske system.

Fx H2O (vand). For at beregne den molare masse af H2O adderes to H-atomers (hydrogen) molare masse med hinanden. Herefter adderes et O-atoms (oxygen) molare masse til de 2 H-atomers molare masse. Altså: (1,008*2 + 16) g/mol = 18,016 g/mol.

Tør luft har den molare masse 28,9644 g/mol. Da den molare masse af vanddamp kun er cirka 18 g/mol, er fugtig luft lettere end tør luft.

Links 
 Stoichiometry Add-In for Microsoft Excel  for calculation of molecular weights, reaction coëfficients and stoichiometry.
Molarmasse beregneren.

Referencer

Kemi
Idlib

Idlib er en provins og by i det nordvestlige Syrien.

Idlib er hovedbyen i provinsen og den ligger 50–60 kilometer sydvest for storbyen Aleppo.

Historie
Idlib  er i efteråret 2018 den sidste oprørskontrollerede provins i  den syriske borgerkrig, men i september skrev medier at Slaget om Idlib er begyndt. Med de mange interne flygtninge bor der tre millioner mennesker i Idlib, herunder omkring en million børn.

Kultur
Provinsen har mange "tell" — menneskeskabte høje — hvor den mest kendte er Tell Mardikh der er identificeret som den gamle by Ebla.

Foruden Ebla er andre ruiner i området de forladte byer Al Bara and Serjilla og kirken ved Qalb Lozeh.

Se også
Borgerkrigen i Syrien

Eksterne henvisninger

Referencer

Syriens geografi
Syriens provinser
Aham

Aham er en kommune i Landkreis Landshut, i regierungsbezirk Niederbayern i den tyske delstat Bayern. Den er en del af Verwaltungsgemeinschaft Gerzen.

Geografi 
Aham ligger i dalen til floden Vils omkring 25 km øst for Landshut, 16 km syd for Dingolfing og 12 km nordøst for Vilsbiburg.

Kommunen består af de indtil 1971 selvstændige kommuner Aham, Loizenkirchen og Neuhausen.

Nabokommuner 
Aham grænser til disse kommuner:
 Kröning
 Gerzen
 Schalkham
 Frontenhausen (Landkreis Dingolfing)
 Loiching (Landkreis Dingolfing)

Eksterne henvisninger
Magenta (panserskib)

Det franske panserskib Magenta var sammen med søsterskibet Solferino de eneste bredsidearmerede panserskibe, der rådede over to kanondæk. Skibene var bygget af træ, og de var forsynet med en ekstra kraftig vædderstævn, med en 14 ton stålkegle i spidsen. Magenta var opkaldt efter en by i Italien, hvor den franske hær i 1859 vandt en sejr over den østrigske hær.

Tjeneste 
Magenta fik sit artilleri udskiftet flere gange, i takt med at det stod klart, at 16-cm kanonerne var ret virkningsløse mod panser. Skibet var flagskib for den franske Middelhavsflåde. Den 31. oktober 1875 var det på vej tilbage til Frankrig med en stor samling oldtidsfund fra Kartago. Der udbrød brand om bord, og selv om det lykkedes at oversvømme det forreste krudsmagasin, var det umuligt at komme til det agterste magasin. Dermed stod skibet ikke til at redde. Besætningen gik i bådene og tre timer efter brandens opståen eksploderede Magenta og sank i nærheden af flådehavnen Toulon. Vraget blev fundet i april 1994, og en del af oldtidsfundene er bjerget, men de blev hårdt medtaget ved eksplosionen. Fragmenter fra samlingen kan ses på Louvre.

Kilder 
 Roger Chesneau, Eugène M. Koleśnik, N. J. M. Campbell. Conway's All The World's Fighting Ships 1860-1905, Udgivet 1979, 

Slagskibe fra Frankrig
Alan Jay Lerner

Alan Jay Lerner (født 31. august 1918 i New York City, død 14. juni 1986 i New York)
var en amerikansk musicalforfatter, der blandt andet skrev My Fair Lady.
En lang række af hans sange regnes blandt de bedste amerikanske standards.
Sammen med komponisten Frederick Loewe skrev Lerner foruden My Fair Lady musicalsene Brigadoon (1947), Paint your wagon (1951), Gigi og Camelot (1960).

I sin tidligere karriere skrev han Love Life fra 1948 med Kurt Weill som komponisten.

Efter Camelot trak Loewe sig tilbage og Lerner skrev yderligere tre musicals til teatret med andre komponister:
On a clear day you can see forever med Burton Lane, Coco med André Previn og 1600 Pennsylvania Avenue med Leonard Bernstein.
Da 1600 Pennsylvania Avenue blev opført i maj 1976 på Broadway nåede den kun at blive opført syv gange før den lukkede.

Alan Jay Lerner var gift ikke mindre end otte gange.
Måneder før hans død sagsøgte USA ham for manglende skattebetaling af størrelsen 1,2 millioner amerikanske dollars.
Efter sin død fortsætter Alan Jay Lerner med at tjene penge:
I 2004 satte Forbes Lerner og Loewe som nummer 13 på en rankliste over indtjeningen fra døde amerikanere i underholdningsbranchen.
Da tjente de 6 million amerikanske dollars.

Henvisning

Eksterne henvisninger 
 

Musicalkomponister
Personer fra USA
Kjustendil

Kjustendil () er en by i det vestlige Bulgarien med et indbyggertal på . Byen er hovedstad i Kjustendil-provinsen og var i oldtiden kendt under navnet Pautalia.

Kildeangivelser 

Byer i Bulgarien
Asenovgrad

Asenovgrad () er en by i det syd-centrale Bulgarien med et indbyggertal på . Byen ligger i Plovdiv-provinsen, tæt ved landets næststørste by, Plovdiv.

Kildeangivelser 

Byer i Bulgarien
Gabrovo

Gabrovo er en by i det centrale Bulgarien, med et indbyggertal (pr. 2007) på cirka 67.000. Byen er hovedstad i Gabrovo-provinsen, og ligger ved bredden af Jantra-floden.

Byer i Bulgarien